ועדת החינוך, התרבות והספורט, כנסת 23, פרוטוקול מספר 135, 2020-12-28 12:00

רם שפע: צהריים טובים לכולם.

רם שפע: אני מתכבד לפתוח את ישיבת ועדת החינוך, התרבות והספורט.

רם שפע: על סדר-היום: הצעת תקנות לימוד עזרה ראשונה והחזקת מכשירי החייאה וערכות עזרה ראשונה בבתי ספר (החזקת מכשירי החייאה וערכות עזרה ראשונה בבתי הספר), התשפ"א-2020.

רם שפע: הנושא הוא יחסית טכני.

רם שפע: מירב, היועצת המשפטית של הוועדה תסביר במה הדברים אמורים ואז אם מישהו ירצה להוסיף משהו משמעותי אז בשמחה ואם זה לא משמעותי, לא חייבים.

 << דובר >> מירב ישראלי: אני מזכירה שבעצם קיימנו דיון בתקנות האלה ואפילו אישרנו אותן.

 << דובר >> מירב ישראלי: הוועדה הכניסה שלושה תיקונים.

 << דובר >> מירב ישראלי: בנוסח שמונח בפניכם התיקונים גם הוכנסו.

 << דובר >> מירב ישראלי: היה הנושא של מקום מרכזי ונגיש בבית הספר וגם הנושא של ההחלפה של המדבקות בזמן שזה נדרש.

 << דובר >> מירב ישראלי: למעשה זה הוחזר אלינו למרות שזה אושר כי משרד החינוך החליט שבכל זאת צריך לתת זמן היערכות ארוך יותר לשטח להתארגן.

 << דובר >> מירב ישראלי: לכן הם שלחו לנו נוסח מתוקן עם תיקוני הוועדה וביקשו מאיתנו שהתקנות יתחילו לחול על כלל בתי הספר בעוד שלושה חודשים מיום אישור הוועדה שזה אומר פחות או יותר ב-1.4.

רם שפע: עדי נועם, הנציגות המשפטית ממשרד החינוך.

עדי נועם סביר: בוקר טוב.

עדי נועם סביר: באמת כשהתחלנו לגלגל את זה ולהעביר את זה כבקשה לוועדה, אז הכוונה שלנו היתה באמת לתת איזה פרק זמן של היערכות.

עדי נועם סביר: לא שמנו לב שכשאישרנו את הנוסח בוועדה שלא נתנו זמן מספק.

עדי נועם סביר: בעצם זה היה טווח זמן של שבועיים.

עדי נועם סביר: בשים לב לכל ההתמודדויות והמורכבות שגם ככה יש למוסדות החינוך לאור התפשטות מגפת הקורונה, אז רצינו לאפשר פרק זמן שבאמת יאפשר להם ללמוד את כל התקנות.

עדי נועם סביר: רצינו גם שנוכל להפיץ איזו הנחייה בשפה שהיא יותר נגישה למוסדות כדי שהם יבינו מה שהם צריכים מבחינת המיקום, השילוט וכל ההיערכות הזאת.

עדי נועם סביר: לכן ביקשנו לשנות את המועד בשלושה חודשים.

רם שפע: נעמה קציר.

נעמה קציר: הסתכלתי על התקנות.

נעמה קציר: יש את תקנות חוק האפינפרין, שאמנם לא קשורות לתקנות הספציפיות האלה אבל בתקנות חוק הפיפן כתוב שמזרק אפינפרין לטיפול אלרגית קשה אמור להיות מוצב בתוך התיק, או המתקן או הארון שבו מוצב מכשיר ההחייאה.

נעמה קציר: התקנות האלה שמדברות על מכשיר ההחייאה וההצבה שלו וכל הכללים להצבה שלו לא מתייחסות בכלל להימצאותו של מזרק האפינפרין ולהחסנה של באותו מקום.

נעמה קציר: אני חושבת שכדאי להוסיף את זה בתוך התקנות כדי שיהיה ברור שזה יהיה חלק מהעניין של עזרה ראשונה והחובה של בית הספר להחזיק את זה.

רם שפע: התכוננו מראש לשאלה הזאת.

 << דובר >> מירב ישראלי: קודם כל, אני אזכיר שהפרק של התיק עזרה ראשונה הוא לא באישור הוועדה אבל למרות זאת הוא הונח בפנינו ביחד עם התקנות האחרות.

 << דובר >> מירב ישראלי: חלק מהעיכוב באישור של התקנות נבע מזה שאם תסתכלי על התוספת בתקנות החדשות שהועלו לאתר, התוספת עכשיו כוללת את הדבר הזה ועוד דברים שמשרד הבריאות חידד למיטב הבנתי.

 << דובר >> מירב ישראלי: כך שהדבר הזה אמור להיפתר בנוסח החדש הזה שמונח בפניכם.

 << דובר >> מירב ישראלי: זה פשוט לא באישור הוועדה ולכן לא התייחסתי לזה אבל זה קיים כרגע בתקנות.

 << דובר >> מירב ישראלי: אולי עדי רוצה להוסיף משהו על זה מבחינת משרד החינוך ומשרד הבריאות אז אני אשמח.

רם שפע: עדי, את רוצה להוסיף?

עדי נועם סביר: נכון.

עדי נועם סביר: כפי שציינה מירב, בתוספת החמישית יש את סעיף 17 שמתייחס באמת להימצאות למזרק האפינפרין.

עדי נועם סביר: שם גם עשינו שתהיה הלימה וסדר מבחינת המיקום.

עדי נועם סביר: רשמנו מפורשות שבמידה והוחזק בבית הספר מכשיר החייאה, אז תכשיר האפינפרין יוצב בתוך הארון הקבוע הייעודי ובהתאם לתקנות.

עדי נועם סביר: ככל שלא הוצב מכשיר החייאה, אז המזרק יימצא בתוך ארון או מגירה ייעודיים וניתן כי מקום זה אף ישמש להצבת ערכת העזרה הראשונה.

עדי נועם סביר: זה בדיוק כדי לתת מענה למה שנעמה העלתה.

רם שפע: יש עוד מישהו שיש לו משהו להעלות?

רם שפע: זכות הדיבור נתונה לכל מי שרוצה.

דורון זגר: אני נשיא איגוד הקרדיולוגים.

דורון זגר: תודה על הזימון.

דורון זגר: עברתי על הנוסח המוצע.

דורון זגר: מה שאני לא מוצא בו זה את ציוות אנשי הצוות שאמורים לעבור הכשרה כדי להפעיל את המכשירים האלה.

דורון זגר: אם החמצתי תגידו לי, לא ראיתי את זה.

דורון זגר: באחריות מי להכשיר אותם?

עדי נועם סביר: לגבי העניין של ההדרכות, זה החלק של המחזיק של המוסד החינוכי.

עדי נועם סביר: כמו שהם מזמינים את המכשיר, חלק מהתחזוקה השוטפת שלו זה גם העניין של ההדרכות כחלק מההדרכות לעזרה הראשונה.

עדי נועם סביר: נמצאים פה גם גורמי המקצוע אצלנו אם ירצו להרחיב.

עדי נועם סביר: אני לא רופאה, אבל בדיונים שהיו לגבי החוק, הנציגים המקצועיים אמרו שאפשר להסתדר בהפעלה שלו גם ללא הדרכה מיוחדת.

עדי נועם סביר: אמרו שהוא נותן הוראות חיווי קוליות.

עדי נועם סביר: הפעולה לא מצריכה בהכרח איש מתחום הרפואה.

עדי נועם סביר: לכן אנחנו לא הגדרנו איזו קבוצה סגורה כי באמת המטרה כאן היא לתת את המענה המיידי להצלת חיים.

עדי נועם סביר: כמובן שבמקביל צריך להזעיק את כוחות העזרה הראשונה, אבל אפילו לפני שהם מגיעים כבר לתת את המענה הזה.

עדי נועם סביר: לכן לא הגדרנו שיש מישהו ספציפית שיכול או לא יכול.

עדי נועם סביר: יש תוספת שמדברת על סדר הפעולות.

עדי נועם סביר: כמו שמירב ציינה, זה לא מובא כאן בפני הוועדה אבל זה כתוב.

עדי נועם סביר: כתוב שם שאם הנפגע אינו מגיב, אינו נושם, קרא לעזרה, דאג להבאת מכשיר ההחייאה, להתחיל בביצוע עיסוי חזה ועם הגעת מכשיר החייאה הפעל אותו ופעל בהתאם להנחיות של המכשיר עצמו.

עדי נועם סביר: שאלתיאל או אפרת, אתם רוצים להרחיב בעניין ההדרכות?

דורון זגר: ברשותכם, אני רוצה לחלוק ולהרחיב.

דורון זגר: הייתי במקרה מעורב במקרה משפטי של אדם שנפטר בחדר כושר שהיה בו מכשיר.

דורון זגר: אף אחד לא ידע איפה המכשיר ואיך מפעילים אותו.

דורון זגר: הדבר הזה דורש הכשרה מאוד קצרה, בהחלט לאנשים שהם אינם אנשי רפואה.

דורון זגר: אבל צריך להגדיר מי הם האנשים.

דורון זגר: זה יכול להיות מורים, או במקומות אחרים אנשי ביטחון.

דורון זגר: צריך להגדיר מי האוכלוסייה.

דורון זגר: אם מישהו מתמודד קוראים למורה, קוראים לאיש סגל כזה או אחר, שגם יודע איפה המכשיר וגם עבר את ההכשרה המינימאלית הזאת.

דורון זגר: היא באמת מינימאלית אבל אם ניקח אדם שמעולם לא ראה את המכשיר והוא טמון לו בארון אז הוא לא ידע.

דורון זגר: נכון, המכשיר נותן חיווי קולי אבל את ההכשרה המינימאלית הזאת צריך לעשות.

דורון זגר: צריך להגדיר מי האדם.

אפרת לאופר: אני ממשרד החינוך.

אפרת לאופר: יש מגיש עזרה ראשונה בכל מוסד חינוכי שעובר ריענון של עזרה ראשונה כל שנה.

אפרת לאופר: בדרך-כלל אלה מורים לחינוך גופני.

אפרת לאופר: אותם מורים שעוברים ריענון וגם הכשרה של עזרה ראשונה בעצם גם עוברים הדרכה על מכשיר ההחייאה ויודעים איפה הוא ממוקם.

אפרת לאופר: לרוב, גם על פי התקנות, המכשיר צריך להיות ממוקם במקום נגיש ומרכזי בבית הספר שיודעים עליו.

אפרת לאופר: אותו מגיש עזרה ראשונה עובר במסגרת הריענון הכשרה על המכשיר.

אפרת לאופר: גם אני כמורה לחינוך גופני לשעבר עברתי הדרכה כל פעם גם על המכשיר, גם בבית הספר וגם בקורס.

דורון זגר: אבל זה לא כתוב בתקנות.

דורון זגר: לא מוזכר אף אדם שצריך להכשיר אותו.

אפרת לאופר: בעיקרון המכשיר מפעיל אותך.

אפרת לאופר: התקנות אומרות איפה המכשיר נמצא.

אפרת לאופר: יש הוראות ברורות מה לעשות כשמשהו קורה.

אפרת לאופר: יש מגיש עזרה ראשונה במוסד החינוכי.

אפרת לאופר: הוא בעצם עובר הכשרה וגם הרבה פעמים כשמתקינים את המכשירים במוסדות החינוך, אלה שבאים להתקין ולטפל במכשירים, גם אותם מזמינים ועושים ריענון לצוות.

דורון זגר: אני מציע להגדיר מי אמור לעשות את זה.

רם שפע: דורון, אני חייב להגיד משהו ככל שאני מבין, זה נשמע לי מאוד משמעותי מה שאתה אומר אבל זה לא חלק מהתקנות.

רם שפע: אנחנו לא יכולים עכשיו, ככל שאני מבין את הדיון פה, מי רשום בתקנות כמי שאמור להגיש את זה, ככל שהמכשיר אמור להפעיל את מי שמגיע אליו.

דורון זגר: אפשר אפילו להגיד שמנהל בית הספר יגדיר או מי שיוגדר יגדיר את האנשים.

דורון זגר: לא חייבים לכתוב בתקנות מי האנשים.

עדי נועם סביר: אנחנו בכוונה לא רוצים - - -

רם שפע: כי אז אתה מגביל.

אפרת לאופר: אם יש פתאום איזה משבר ומישהו קיבל התקף לב אנחנו לא רוצים שיגידו שזה רק מישהו מסוים, בואו נחכה שיבוא.

אפרת לאופר: ההנחה היתה שדווקא מכיוון שיש פה - - -

דורון זגר: התוצאה תהיה שאף אחד לא יעשה.

דורון זגר: מה שכל אחד יכול לעשות וכולם יכולים לעשות, בסוף אף אחד לא יעשה את זה כי אף אחד לא יודע איפה המכשיר.

אפרת לאופר: בשביל זה יש לנו שילוט שאמור להיות בכניסה איפה המכשיר נמצא.

רם שפע: בוא נפריד בין מיקום המכשיר לבין הרשאה לפעולה.

דורון זגר: גישה ראשונית, מה עושים עם זה?

דורון זגר: צריך הכשרה של 20 דקות.

רם שפע: הרעיון של המכשיר הזה הוא שאפשר לתפעל אותו בלי הכשרה.

רם שפע: אני צודק?

דורון זגר: לא לגמרי.

דורון זגר: צריך הכשרה קצרה ומינימלית.

רם שפע: אבל איך אתה יכול להכשיר שלושה אנשים שאם הם לא יהיו בבית הספר ואז אף אחד לא יהיה מורשה לגעת במכשיר?

רם שפע: מה כל המהות של המיקום של המכשיר.

דורון זגר: אבל את זה עושים בשדות תעופה ועושים - - -

רם שפע: גם במקומות ציבוריים.

רם שפע: אצלי בקיבוץ יש ארבעה מכשירים.

רם שפע: לא עברתי עליהם הכשרה אבל אני יודע שזה פתוח ואני יכול להגיע.

רם שפע: רק חשוב לי המיקום.

דורון זגר: אבל יש בקיבוץ אחיות, רופאים שיודעים.

רם שפע: הקשבתי ואני מבין.

רם שפע: לא הצלחתי להבין איך מה שאתה מציע יכול לסייע.

רם שפע: אני חושב שהוא יכול להגביל בצורה שלכאורה יכולה לסכן, ככל שרק לחלק מהאנשים תהיה הרשאה.

רם שפע: אני מסכים איתך שצריך להדגיש באופן מאוד ברור בכל בית ספר איפה זה ושכל מי שמגיע למכשיר מורשה להפעיל אותו ולהבין באמצעות ההוראות של המכשיר איך עושים את זה.

רם שפע: אני לא רואה איך מה שאתה מציע מסייע למצב.

דורון זגר: הוא מסייע בזה שיהיה צורך להעביר הכשרה מינימלית למספר אנשים כדי שלא יהיה מצב שאנשים יעמדו מול הקופסה ויגידו מה עושים עם זה.

דורון זגר: זה לא צריך להיות חבוי בארון.

דורון זגר: צריך להוציא אותו, להדליק אותו, להפעיל אותו, להדביק מדבקות על החזה של החולה.

דורון זגר: אם אף אחד לא הראה לך את זה, אתה לא יודע איפה להדביק את המדבקות.

דורון זגר: נכון שהוא מדבר אליך אבל אתה בסטרס, יש שם מישהו מחוסר הכרה.

דורון זגר: הכשרה מינימלית של מספר אנשים תתרום מאוד.

רם שפע: אני מוכן לקבל חלק ממה שאתה אומר.

רם שפע: שוב, אתה מתייחס להכשרה ולא מתייחס לעובדה שאם אתה מכשיר ונותן הרשאה זה אומר שהשאר לא מורשים.

דורון זגר: לא דיברתי על הרשאה.

רם שפע: אני מבין אבל כשאתה מגדיר משהו בתקנות, אתה צריך להתייחס להשלכות של מה שאתה כותב.

רם שפע: לכן אני מציע.

רם שפע: אפשר לרשום שכל מנהל בית ספר צריך לייצר מצב שיהיו כמה אנשים שיקבלו את ההכשרה אבל אין זה כדי להשפיע על הרשאה לאף אחד ובשום מצב.

רם שפע: כל מי שנמצא במקום יכול להפעיל את המכשיר.

רם שפע: אם זה יסייע זה בסדר.

רם שפע: כל עוד זה לא גורע זה בסדר.

דורון זגר: מצוין.

רם שפע: מבחינתי אין שום בעיה עם זה, אבל תגידו אתם אם אפשר לעשות שינוי.

 << דובר >> מירב ישראלי: נאמר כך.

 << דובר >> מירב ישראלי: הוועדה מוסמכת רק לאשר או לא לאשר.

 << דובר >> מירב ישראלי: ככל שהוועדה מציעה הצעה ומשרד החינוך מקבל אותה, אז אפשר להכניס את זה ולאשר את זה בכפוף לתיקון בהסכמת משרד החינוך.

 << דובר >> מירב ישראלי: אני מבינה שהתפישה של משרד החינוך פה היא אחרת.

 << דובר >> מירב ישראלי: אם משרד החינוך מסכים לאיזה תיקון, למשל, שיש לנו בדיקות תקינות תקופתיות ויש אחראי שבודק אחת לשבוע את שלמות המכשיר ואת תקינת הסוללות וכדומה, שיהיה גם מישהו שעם התקנת המכשיר יקבל הכשרה בסיסית.

 << דובר >> מירב ישראלי: להוסיף משהו כזה בתקנות רק שיהיה אדם שיקבל הכשרה, אז אם משרד החינוך מסכים לזה, אפשר להכניס את זה ולאשר בכפוף לזה.

רם שפע: אפשר לעשות את זה עכשיו?

 << דובר >> מירב ישראלי: אם משרד החינוך מסכים לזה.

רם שפע: עדי, מה עמדתך?

עדי נועם סביר: אני שומעת את מה שמירב אמרה.

עדי נועם סביר: אני חושבת שנכון שאני אעשה איזו התייעצות אצלנו וכמובן גם עם גורמי המקצוע במשרד הבריאות, איך הכי נכון להגדיר.

עדי נועם סביר: באמת המחשבה היתה לא להגדיר קבוצה שהיא סגורה כדי לאפשר לכמה שיותר אנשים.

עדי נועם סביר: סה"כ אנחנו כן יודעים להגיד שיש הדרכות עזרה ראשונה והן כוללות גם את העניין של ביצוע החייאה.

עדי נועם סביר: כמובן שבמוסדות חינוך שיש בהם מעל 500, ההדרכה הזאת מטבעה תכלול גם את העניין של השימוש בפועל במכשירים האלה.

 << דובר >> מירב ישראלי: הכוונה היא כמובן לא להגביל את השימוש במכשיר רק לאלה שקיבלו הכשרה אלא שבאמת קיים אדם כזה במוסדות חינוך.

עדי נועם סביר: זה כשמגישי עזרה ראשונה נמצאים.

 << דובר >> מירב ישראלי: הסתכלתי בחוק.

 << דובר >> מירב ישראלי: העניין של מגיש עזרה, מישהו שמקבל הכשרה בכל בית בדבר הזה לא קיים בחוק ובתקנות.

 << דובר >> מירב ישראלי: אולי הוא קיים בחוזר מנכ"ל אבל אולי צריך להכניס פה מישהו שהוא יקבל את ההכשרה.

 << דובר >> מירב ישראלי: למשל, אנחנו יודעים שיש בדיקות תקינות גם על-ידי היצרן וגם פעם בשבוע על-ידי מישהו בבית הספר.

 << דובר >> מירב ישראלי: אם נציג מקצועי של היצרן שבא להתקין אותו ואחר-כך לקיים בדיקת תקינות תקופתית, יכול להיות שהוא יכול להעביר למישהו בבית הספר את ההכשרה הבסיסית הזאת.

 << דובר >> מירב ישראלי: אולי להכניס את זה בתקנה 7א שכבר קיימת.

 << דובר >> מירב ישראלי: כמובן, בלי להגביל את היכולת של אנשים אחרים להשתמש במכשיר בזמן חרום, זה כל הרעיון.

 << דובר >> מירב ישראלי: אגב, גם בתקנות האפינפרין, אין מישהו ספציפי שמקבל את ההכשרה.

 << דובר >> מירב ישראלי: המזרק נמצא ואפשר להזריק.

 << דובר >> מירב ישראלי: זאת אותה תפישה שאין מישהו ספציפי שרק לו יש את ההרשאה להשתמש בזמן חרום.

 << דובר >> מירב ישראלי: מן הסתם המטרה היא שכל אדם יוכל להשתמש בזה בזמן אמת.

עדי נועם סביר: כלומר, אם לחדד, אנחנו קובעים רק שבאופן מינימלי, שלפחות אותו אחראי יעבור את אותה הדרכה?

 << דובר >> מירב ישראלי: נכון, בדיוק.

 << דובר >> מירב ישראלי: אם ב-7א יש לנו את מי שבא מטעם החברה להתקין את המכשיר ולבדוק אותו, אז הוא יעביר למישהו בבית הספר את ההכשרה הבסיסית הזאת בהפעלת המכשיר.

 << דובר >> מירב ישראלי: זה קשור לתקנה 7א.

עדי נועם סביר: כן, למרות שגם יכול להיות שהדרכות מתבצעות על-ידי גופים אחרים שנותנים הדרכות.

עדי נועם סביר: אני רואה את אפרת מהנהנת.

עדי נועם סביר: זה לא דווקא נציגי החברה המסחרית.

 << דובר >> מירב ישראלי: אם יש מערך כזה בלימוד עזרה ראשונה, כמובן זאת גם אופציה.

רם שפע: מה הוחלט?

 << דובר >> מירב ישראלי: השאלה אם כדאי לעכב את זה בשביל זה?

רם שפע: אנחנו פה בהתלבטות.

 << דובר >> מירב ישראלי: יש לנו שעתיים עד הדיון הבא.

רם שפע: עדי, את חושבת שאתם יכולים לעשות את השינוי בשעתיים?

עדי נועם סביר: אנחנו ננסה.

רם שפע: אז נוכל עוד היום לעשות את זה.

רם שפע: זה מייצר פרוצדורות כנסת די מורכבות אם זה לא יהיה היום.

רם שפע: נראה לי שחבל.

רם שפע: אנחנו לא מכירים אבל אני בוטח בך שתצליחי ואני בינתיים כאן.

עדי נועם סביר: אנחנו נעשה התייעצויות.

רם שפע: תהיי בתקשורת איתנו ואנחנו נקבל החלטה.

רם שפע: מקסימום אנחנו מייד מגיעים לפה ומאשרים מחדש.

רם שפע: מיכל מנקס, בבקשה.

רם שפע: שומעים אותך מאוד חלש.

רם שפע: אנחנו מתקשרים אליך.

מיכל מנקס: אני מודה לכם על המאמצים.

מיכל מנקס: אני מזכירה שגם בדיון הקודם הזכרתי את ההדרכות.

מיכל מנקס: מניסיון עם האפינפרין וכדי שלא יקרה מקרה, אני חושבת שמאוד נכון שכל צוות בית הספר יעבור את ההכשרה.

מיכל מנקס: ברכישת הדפיברילטורים, חייבת החברה המספקת להכשיר את הרוכש בשימוש במכשיר.

מיכל מנקס: לכן לא אדם אחר ולא שהמנהל יבחר מי.

מיכל מנקס: גם המזכירה, גם אב הבית וגם המורה למדעים וגם המחנכת.

מיכל מנקס: לכן, כשמגיעה חברה ומספקת את המכשיר, יתכבד מנהל בית הספר לאסוף את כל צוות בית הספר שיקבל הנחיה להפעלת המכשיר.

מיכל מנקס: אני חושבת שבזה לא נסבך אף אחד ולא תהיה שאלה מי יודע ותהיה מחויבות של כולם.

רם שפע: זה מרחיב.

מיכל מנקס: נכון.

מיכל מנקס: המטרה היא שכל אחד שנמצא בקרות מקרה והסיכוי שהיום המזכירה ביום חופשי ומגיש עזרה ראשונה בטיול.

מיכל מנקס: אנחנו לא רוצים להיות במצב הזה.

מיכל מנקס: זה מכשיר שכולם צריכים לדעת להפעיל אותו, כל מי המבוגרים שעובדים במקום.

רם שפע: אני אומר בכנות שאני מקבל את זה אבל נראה לי שמשרד החינוך צריך לבדוק.

רם שפע: נכנסת פה עכשיו פונקציה של ארגוני המורים.

רם שפע: כלומר, יש פה אירוע - - -

מיכל מנקס: בוודאי.

מיכל מנקס: גם לנו יש הסתדרות, אל תשכחו.

מיכל מנקס: לכן אני אומרת צוות המוסד החינוכי, שכולל גם את עובדי הרשות וגם את עובדי המשרד.

רם שפע: עדי, מה דעתך על זה?

רם שפע: זה דורש התייעצות כפולה.

עדי נועם סביר: זה חלק מההתייעצות שנעשה.

עדי נועם סביר: אנחנו נבדוק את זה.

רם שפע: זאת נקודה טובה.

רם שפע: היא חיזקה את דורון למעשה.

רם שפע: אני לא מתנגד לזה בשום צורה כל עוד זה משהו שאפשר להכניס בתקנות וכל הארגונים יודעים לחיות עם זה, זה נשמע לי מצוין.

רם שפע: אנחנו מחכים לעדכון.

רם שפע: מי שנמצא בזום, נעדכן אתכם כשנחזור.

רם שפע: שלום לכל מי שבזום.

רם שפע: אנחנו מתחילים את הדיון בהמשך דיון בנושא אישור הארכת תוקף התקנות בנושא עזרה ראשונה בבתי הספר.

רם שפע: מירב, תסבירי.

 << דובר >> מירב ישראלי: בגדול הכוונה היתה לעשות הפסקה להתייעצות ולחזור ולא לפתוח ישיבה חדשה.

 << דובר >> מירב ישראלי: מאחר והתייעצות יותר נרחבת ותיקון של התקנות דורש הרבה יותר זמן, משרד החינוך הציע שבחוק עצמו, חוק לימוד עזרה ראשונה והחזקת מכשירי החייאה וערכות עזרה ראשונה, בסעיף 3 נאמר כך: לעובדי חינוך ולתלמידים יוקנה ידע עיוני ומעשי בעזרה ראשונה על-פי תכנית שיכין השר בהתייעצות עם משרד הבריאות.

 << דובר >> מירב ישראלי: הכוונה שלהם, בכל מקרה, זה בתוכנית לימוד עזרה ראשונה הזאת שבה מוקנה לתלמידים ולמורים ידע מעשי ועיוני בעזרה ראשונה, בעצם להכניס גם את הנושא הזה של הכשרה בנושא מכשירי החייאה.

 << דובר >> מירב ישראלי: זה נותן להם גם יותר גמישות בנושא מאשר להכניס את זה לתקנות, מה שכאמור דורש התייעצות יותר נרחבת ולא ניתן להכניס את זה כרגע.

 << דובר >> מירב ישראלי: עדי, אולי תשלימי אותי.

 << דובר >> מירב ישראלי: אני מציעה, שכשהדבר הזה ייקבע בתוכנית עזרה ראשונה, שזה יועבר לידיעת הוועדה כדי שהוועדה באמת תראה שהדברים נעשו באותה תכנית.

עדי נועם סביר: אוקי, בסדר גמור.

רם שפע: אין לך מה להוסיף?

עדי נועם סביר: ממה ששמעתי, מירב הפנתה לסעיף 3 לחוק והסבירה שאנחנו באמת נקבע את הנושא הזה של תוכניות הלימודים בחוזרי מנכ"ל.

עדי נועם סביר: אנחנו חושבים שזה המקום שנכון לקבוע אותו, גם מבחינת עדכונים, שינויים וקיום תהליכים שוטפים של הפקת לקחים וכדומה.

 << דובר >> מירב ישראלי: בעצם זה להצביע על הנוסח החדש כפי שהועבר לנו עם התיקונים הקודמים של הוועדה.

 << דובר >> מירב ישראלי: התאריך של תחילת התחולה על כלל בתי הספר תהיה ב-1.4.2021.

רם שפע: אני מעלה להצבעה את התיקון.

רם שפע: זה אישור של כל התקנות של עזרה ראשונה, מכשירי החייאה וכל האלמנטים האלה.

רם שפע: התקנות אושרו עם התיקונים.

רם שפע: אני בעד, אין נמנעים ואין מתנגדים.

רם שפע: הישיבה נעולה.